વિઝા ક્લિયર થાય ત્યાર થી માંડી ને છેક રીટર્ન ઘેર પધરામણી થાય ત્યાં સુધી નો સમ્પુર્ણ ઘડી એ ઘડી નો અહેવાલ આપણ ને ફેસબુક પર થી મળી રહે છે. ફરવા ગયા કરતા તેના ફોટા અપલોડ કર્યા નો આનંદ વધારે હોય તેવુ લાગે. વિદેશ જરૂર ફરીએ પરંતુ આપણા દેશ ના જે શિલ્પ સ્થાપત્યો અને જે આપણી ઐતિહાસિક ધરોહર છે કે જેનો સંબંધ આપણી ધાર્મિકતા અને આપણા અસ્તિત્વ સાથે હોય તેવા સ્થળો પર એક ડોકિયુ કરવુ તેના વિશે જાણવુ સમજવુ એ આપણી નૈતિક ફરજ છે.